b'\n_START_ARTICLE_\nHram\n_START_PARAGRAPH_\nHram je stavba, ki je namenjena shranjevanju vina. Grajena je iz lesenih brun, krita je bila v\xc4\x8dasih s slamo ali s skodlami. Postavljena je ob robu vinograda in se uporablja za hrambo vina. Notri so po navadi shranjeni sodi, orodje za delo v vinogradu ter oprema za kletarjenje. Hrami so zna\xc4\x8dilni za skoraj celo slovensko podro\xc4\x8dje razen Gorenjske, ki ne velja za zna\xc4\x8dilno vinorodno de\xc5\xbeelo.\n_START_SECTION_\nZanimivost\n_START_PARAGRAPH_\nNajmanj\xc5\xa1i hram v Sloveniji le\xc5\xbei na Bizeljskem, v zaselku Bo\xc5\xa1t ob cesti proti cerkvi svetega Vida. Brune dalj\xc5\xa1e stene merijo pribli\xc5\xbeno 2,1 metra, o njegovi starosti pa pri\xc4\x8da letnica vklesana na podboju vrat, in sicer 1938. Streha je \xc5\xa1e vedno krita s slamo. Hram\xc4\x8dek sicer ni v uporabi in je prazen.'